IEph 1024
Region: Asia Minor — Ionia

[ε]δοξεν τ[η β]ουλη και τω δημω φιλοσεβαστοις περι ων ενεφανισαν ο τε γραμματευς του [δ]ημου κλαυδιος πρωροσιος και οι στρατηγοι της πολεως φιλοσεβαστοι επει ο πρυτανις διο[νυ]σοδωρος διονυσ[ι]ου φιλοσεβαστος συν τοις αλλοις οις η δια φιλοδοξιων λαμπροτατων η δι αναθηματων παντ[ι κ]αιρω περι την κοινην υμων εσπουδακε πατριδα και εν τω καθ ετος ενιαυτω την ιερωτατην εκπληρων πρυτανειαν ευσεβεστα[τη]ν μεν εις παντας τους θεους πεποιηται θρησκειαν το τε πρυτανειον εξ εικανων αμεληθεν χρονων επισκευασας εκ των ιδ[ι]ων τον οφειλομενον αποδεδωκεν αυτω κοσμον καθειδρυκεν τε εν αυτω και τον μαντειον της πολεως απολλωνα ιεροπρε[π]η κατασκευασας εις την θεσιν αυτου θαλαμειδα τους τε καθ ολην την πολιν και τους εν τοις πατριοις ιεροις βωμους και επεσκευακεν και εκ των ιδιων καινους καθιερωκεν εκ παντος τροπου την της πολεως εις τους θεους εκπληρων ευσεβειαν δι οπερ η βου[λ]η και ο δημος αποδεχομεν[οι] τον ανδρα της περι παντα σπουδης εκρειναν τον μεν απολλωνα τον μαντειον διαμενειν εις το διηνεκ[ες εν] ω νυν καθειδρυται του πρυτανειου τοπω παραδιδομενον χρηματισμω υπο του εξιοντος πρυτανεως εισιοντι τους τε βωμους και τα λοιπα οσα κατεσκευακεν η επεσκευακεν πρυταν[ις δι]ονυσοδωρος παντα δια χρηματισμου δηλωσαντα αυτον εις το ιερον αποθεσθαι αντιγραφιον δεδοχθαι τη βουλη και τω δημω φιλοσεβαστοις γενεσθαι καθοτι προγεγραπται. κουρητες ευσεβεις φιλοσεβαστοι αρτεμας αρτεμα του απολλωνιου βουλευτης γναιος ιουλιος μαγνος βουλευτης μενεσθευς μενεσθεως βουλευτης γαιος ατειλιος νεικασιων βενυστος βενυστου θεοπομπος αριστεου ιερουρ[γο]ι ποπλιος κορνηλιος αριστων [ιερ]οσκοπος βουλευτης μουνδικιος ιεροφαντης βουλευτης επικρατης ιεροκηρυξ τρυφων ακροβατης επι θυμιατρου τροφιμος σπονδαυλης.